I Want You (She’s So Heavy)

«I Want You (She's So Heavy)» er ein song av The Beatles på albumet Abbey Road frå 1969. Han er skriven av John Lennon med bidrag frå kona hans, Yoko Ono. Truleg handlar songen om henne. 

Songen er ein sjeldan Beatles-komposisjon av fleire årsaker. Lengda er nesten åtte minutt, teksten er minimalistisk samanlikna med lengda (berre elleve forskjellige ord), ei tre minuttar lang avslutting med dei same gitarakkordane om att og om att, songen heller mot sjangeren heavy metal og songen endar særdeles brått. Songen sluttar faktisk utan noko som helst form for avslutting eller nedtoning av volumet og det som Allmusic omtalar som «øyredøyvande stillheit» 

Alan Parsons, som var lydteknikar på opptaka forklarte den uvanlege avsluttinga: 
«Vi jobba med dei siste grepa på denne sida av av LPen og vi sat og lytta til miksinga då John sa; 'Der! Kutt lydbandet der!' Geoff (Emerick, ein av dei faste teknikarane til Beatles) kutta bandet og det var det. Slutt på side ein!»

Lennon nytta ein Moog synthesizer med kvit støy-generator til å skape den stigande og søkkande vindeffekten ein høyrer dei siste tre minutta (frå om lag 5:10). Denne støyen var til stor uro for lydfolka i EMI i 1987 då Abbey Road vart digitalisert. På vinyl var støyen innanfor toleransegrensene, men innanfor CD-teknologien si emne til å gjengi større skilnader i lydstyrke, vart han til eit stort problem.

George Harrison spelte elektrisk gitar på utgåva til Alvin Lee av denne Beatles-songen. Det er den hardaste rockesongen Harrison har medverka på.

Medverkande
 John Lennon – solo- og harmonivokal, sologitar, Moog synthesizer
 Paul McCartney – harmonivokal, bass
 George Harrison – harmonivokal, rytmegitar, sologitar
 Ringo Starr – trommer, congatrommer, vindmaskin 
 Billy Preston – Hammondorgel
(Personell per Ian MacDonald)

 Bakgrunnsstoff 
 Teksten
 Alan w. Pollack om «I Want You (She's So Heavy)»

 Kjelder 
 Denne artikkelen bygger på «I Want You (She’s So Heavy)» frå , den 11. februar 2009. 


 Andre kjelder 

Kategori:The Beatles-songar
Kategori:Britiske bluesrocksongar
Kategori:Britiske hardrocksongar
Kategori:Britiske progressive rockesongar
Kategori:Songar produserte av George Martin
Kategori:Songar skrivne av Lennon–McCartney
Kategori:Songar frå 1969
Kategori:Alvin Lee-songar
Kategori:The Bee Gees-songar
Kategori:Booker T. & the M.G.'s-songar
Kategori:The Flaming Lips-songar
Kategori:George Benson-songar
Kategori:Incubus-songar
Kategori:John Legend-songar
Kategori:Ministry-songar
Kategori:Roby Hitchcock-songar
Kategori:Sarah Vaughan-songar
Kategori:Soundgarden-songar
Kategori:Type O Negative-songar